JUMAL KÕNELEB
Tere jälle!
Argipäeva sees on vahetevahel väga hea peatuda ja tänada Jumalat.
Tänada selle eest, mida Ta on teinud.
Taaveti laulud soovitavad meil seda teha.
Psalm 103:1 on tervendav Sõna.
Need on tervise seemned
ja tervistav loov jõud, mis on Jumala Sõna sees.
Täna võtame ja sööme tervisesõnu.
Külvame tervisesõnu meie südamesse.
Võtame Jumalalt Tema sõna läbi nagu tervendava duši.
Ta nimelt läkitas oma Sõna ja tervendas meid.
Vägev.
Taaveti laul 103:1: "Kiida, mu hing Issandat,
ja kõik, mis mu sees on, tema püha nime!
Kiida, mu hing, Issandat, ja ära unusta ainsatki tema heategu!"
Taavet räägib enese hingele,
et peaks meeles head, mida Issand on teinud.
Ta jätkab sellega, mida Jumal on teinud.
"Tema annab andeks
kõik su ülekohtu, tema parandab kõik su tõved."
Ta on andnud mulle kõik minu patud andeks.
Ja samas Ta tervendab mind kõigist minu haigustest.
Sellest on piisavalt põhjust tänuks elu lõpuni.
"Kiida, mu hing, Issandat, ja ära unusta ainsatki tema heategu!"
Inglise keelses KJV piiblitõlkes on see sõnastatud nii:
"ära unusta kõike Temalt saadud eeliseid ja kasu."
Kui Jeesus tuli meie ellu, tulid koos Temaga eeliseid.
Asju, mida Ta toob minu ellu.
Midagi kasulikku.
Päris palju kasulikku.
Suurim neist on muidugi igavene elu.
Kui Ta tuleb, toob Ta kaasa oma nime Jehoova Rapha.
See tähendab: "Mina olen Issand, sinu Ravija."
Kui Jeesus tuleb minu ellu, tuleb Issand, kes on mu Ravija.
"Mina olen Issand, sinu Ravija".
Sedasi esitles Ta end
Iisraeli rahvale ja ütles: "Mina olen Issand, sinu Ravija."
Samamoodi esitleb Ta end
sulle ja mulle ning ütleb: "Mina olen Issand, sinu Ravija."
Edasi 4. salmist: "Tema lunastab su elu hukatusest."
Kui mõni haigus tahab meid tappa, siis tasub seda vaadata.
Ta ostab minu hinge vabaks hukatusest.
"ja ehib sind helduse ja halastusega nagu pärjaga.
Tema täidab su suu heaga, et su iga saab uueks nagu kotkal."
Vaatasin, mida see ehtimise sõna tähendab.
Siin on kirjas, et ta ehib mind helduse ja halastusega.
Ehtimine (soome keeles "kroonimine")
tähendab ümbritsemist või kaitsmist rünnaku vastu.
Ta on ehtinud mind helduse ja halastusega.
Kui ma olen Temas, on Ta mind enesega ehtinud.
Ma olen Temas.
Inglisekeelses laiendatud piiblitõlkes öeldakse,
et Ta kroonib mind hella armastusega ja soosinguga.
Ta kaitseb mind krooniga, mis ümbritseb mind rünnaku vastu.
Seda on tore teada ja mõtelda, et olen ehitud Kristusega.
Üht on väga oluline mõista.
Igat tervendusjutlustajat on aidanud arusaam,
et on suutnud palvetada haigete eest ning näinud palju imesid.
Üks pastor uuris, mis oli nende õpetuses ühine.
Üks nende ühine arusaam oli see,
et Kristuse lunastustöö juurde kuulub ka tervenemine.
Ta lepitas meie patud, kuid kandis ka meie haigused.
Peame mõistma, et tervenemine pole selline asi,
mida Jumal teeb vahetevahel ja võibolla armust,
vaid see kuulub nende Joy mainitud eeliste või paketti hulka.
See kuulub selle hulka, mida Jeesus on juba meie eest teinud.
Jeesus lepitas meie patud
ja lunastas meid ka kõigest needusest.
Ta lunastas meid kogu needusest, mis tabas maailma pattulangemisel.
See tähendab,
et Ta kandis me haigused, et saaksime olla vabad.
Kui seda mõistame, saame vundamendi, millel seista.
Muidu võin kergesti hakata mõtlema, et tervenemine kuulub üksikutele,
kui Jumal juhtub olema armuline selle inimese vastu.
Võibolla on Ta armuline ka minu vastu.
Ei, kui Jeesus kandis kõik me patud, siis need on kõik andeks antud.
Kui Jeesus kandis kõik meie haigused,
mis kuulub samuti lunastuse hulka, siis see kuulub kõikidele.
See on selline asi, mis kuulub alati kõikidele.
See on vundament, mida me peame mõistma.
Tore on vaadata Uues Testamendis sõna "pääste".
Uurin ikka neid algkeelseid sõnu, sest mind huvitab nende tähendus.
Lase käia! - Milline on selle sõna juur?
Uues Testamendis öeldakse, et Jeesus tuli meid päästma
ning meid on päästetud ja Ta kuulutab päästmisest.
Mis on selle vaste algkeeles?
See tuleb sõnast "sozo".
Sõna "sozo" tähendab "päästa, vabastada,
kaitsta, tervendada ning teha terveks ja terviklikuks.
Üks sõna, mis sisaldab vaimu, hinge ja ihu lunastust.
Üks pakett mulle ning üks pääste.
Jeesus suri ristil ja lunastas mind täielikult.
Kui Vanas Testamendis räägitakse sellest samast.
Jesaja raamat 53 on väga oluline peatükk.
Jesaja 53 võtab kokku,
et ta on lunastanud meid needusest, mille hulka kuuluvad ka haigused.
Loen Jesaja raamatust 53:4.
Kas sa ei alustagi 53:3? - Ei.
Jesaja 53:5: "Ent teda haavati
meie üleastumiste pärast, löödi meie süütegude tõttu.
Karistus oli tema peal."
Miks?
"et meil oleks rahu."
Ta tahtis meile midagi tuua.
Mis sõna see "rahu" on?
Sõna "shalom" on veel laiem sõna kui "sozo".
Sellesse sõnasse kuuluvad kõik need asjad.
Sõnasse shalom kuuluvad rahu, tervis, õitseng ja heaolu,
terviklikkus, kaitse, rahus olemine, olla tervik, õnnelikkus.
See kuulub sõnasse "shalom".
"Sozo" Uues Testamendis ja "shalom" Vanas Testamendis,
lunastus, mis ostab mind vabaks positsiooni tarvis Jumala juures,
kus Issand ise mõjutab oma taevase jõuga,
tuues terviklikkust, õitsengut ja terviklikku heaolu.
Vägi, mis läheb välja Jeesusest on nüüd meiega koos
ja mõjutab ning tahab tuua meis esile jumalikku elu.
Elu, milles on tervis.
Kui me seda mõistame ja vastu võtame,
on meil vundament, mille peal võime seista.
Sõna on vundament.
Ilma selleta võime kergelt olla olukordadest ja tunnetest
ning teiste inimeste arvamustest kaasa kistud.
Joy luges äsja, et see on seetõttu, et meil oleks rahu.
Edasi: "Tema vermete läbi on meile tervis tulnud."
Tema haavade kaudu me oleme saanud terveks.
Jeesus kandis meie haigused.
6. salmist loeme:
"Me kõik eksisime nagu lambad, igaüks meist pöördus oma teed,
aga Issand laskis meie kõigi süüteod tulla tema peale."
Kogu aeg, kui Jesaja raamat prohveteerib Jeesuse ristisurmast,
räägitakse korraga pattude lepitusest ja needuse tagajärgede lunastusest.
Lunastusest haigustest ja kogu needuse võimu alt.
Need asjad käivad käsikäes ja kuuluvad meile kõigile.
Jeesus tegi selle töö, et meil oleks "shalom" - rahu.
Kui ma seda mõistan,
siis on iseenesestmõistetav, et Jumal ei too minu ellu haigust,
kui Ta pani Kristuse haiguseid ära kandma.
Ta tahab, et sina ja mina oleksime vabad.
Jeesus ei teinud seda asjata vaid et oleksime vabad.
See on iseenesestmõistetav, et see kuulub mulle, Joyle ja sulle
ning võime seista tõe peal ja öelda:
"Need haigusrünnakud ei kuulu enam mulle.
Ma ei pea enam üldse mõtlema,
et on mingi gripiviiruse hooaeg ja ka mina võin haigeks jääda.
See aeg on nüüd möödas.
Kristus kandis selle kõik ära ja mina võin olla täiesti vaba."
Kui ma ei saa kohe terveks või ei tervene kiiresti,
võin hakata kergesti mõtlema, et ma ei ole seda väärt.
Muidugi on tervenemine ka muul juhul nii suur kingitus,
et kergelt võib tekkida mõte, et ma ei ole seda väärt.
Ma ei ole tervenemist väärt.
Ma võin seda kohe öelda.
ja sind sellega lohutada, et sa polegi seda väärt.
Me keegi ei ole tervenemist väärt.
Me pole seda väärt, et Jumal tervendaks meid.
Mitte keegi meist ei ole aga Jeesus tuli ja suri ristil
me pattude ja haiguste eest, et Taevas oleks avatud
ja saaksin selle armust vastu võtta, isegi kui ma ei ole seda väärt.
See on üks põhjus, miks tasub lugeda
pattude lunastusest ja tervenemisest koos.
Malaki 3:20 on kirjas: "Aga teile, kes te mu nime kardate,
tõuseb õiguse päike ja paranemine tema tiibade all!"
Õigus tähendab õiget positsiooni Kristuse ees.
Mu patud on lepitatud ja ma võin olla Tema ees.
Võin elada Tema lähedal ja olen Tema tõttu õigeks mõistetud.
"Tõuseb õiguse päike ja paranemine tema tiibade all!"
Tema õiguse päike on mu kohal ja Ta tiibade all on paranemine.
"Te lähete siis välja ja lööte kepsu nagu nuumvasikad!"
Kui mõtelda tervenemisele ja haigustele,
siis mina pean tunnistama, et see on olnud mulle olulisim asi.
Need on samas paketis.
See on alus, mis on aidanud, et ma ei mõtle enam samal viisil.
Võti, et meie usk võiks kasvada, on mõistmises, et Sõna on seeme.
Kui me ei mõista Sõna, siis vaenlane varastab selle kohe.
Me peame Sõna mõistma, et see saaks juurduda me südamesse.
Kui mõistsin, et lunastus kuulub mulle,
oli mul kohe olemas vundament, et enam mitte vana viisi mõtelda.
Ma ei mõelnud enam seda ja ka hiljem pikka aega,
et nüüd on gripihooaeg ja minagi haigestun
või nüüd on kõhutõbi liikvel ja ma nakatun.
Mul oleks suurepärane võimalus.
Ma olen iga päev saja lapsega koolis, kus liigub ikka üks või teine haigus.
Ma ei mõtle sellele.
See on vundament meie mõtete, meele ja usu muutumisele.
Peale seda muutub ka tõelisus, sest ma ei mõtle enam sedasi.
Mõtlen, et need ei kuulu üldse mulle
ning ma ei võta neist midagi vastu, sest Issand on mind lunastanud.
Kuna ma nõnda mõtlen, siis need ka ei tule mulle.
Mul on kohe olemas kaitse, mille toob tõde.
Vähemalt mulle on olnud seda kõige olulisem mõista.
Jesaja 53 on oluline mõista. - Selle läbi püsin vabana.
Markuse evangeeliumi 2. peatükis toodi Jeesuse juurde halvatud mees.
"Ja nende usku nähes ütles Jeesus halvatule:
"Poeg (või tütar), sinu patud on sulle andeks antud!"
Aga seal olid mõned kirjatundjad istumas,
kes mõtlesid oma südames: "Mida see räägib nõnda?
Ta teotab Jumalat!
Kes muu võib patte andeks anda kui Jumal üksi?"
Aga Jeesus tundis kohe oma vaimus ära,
et nood nõnda mõtlevad iseeneses, ja ta ütles neile:
"Miks te seda kõike arutate oma südames?
Kumb on kergem,
kas öelda halvatule: "Sinu patud on andeks antud!"
või öelda talle: "Tõuse püsti, võta oma kanderaam ja kõnni!"?"
Jeesus küsib, kumb on lihtsam.
Ta oli seda küsides inimesena maa peal.
Kumb on lihtsam?
Kas inimene võib anda patte andeks Jumala ees?
Kas mina võin anda kellelegi patte andeks?
Muidugi mitte.
Minul ei ole sellist mõjuvõimu.
Kas on?
Kumb on lihtsam?
Jeesus jätkas: "Aga et te teaksite,
et Inimese Pojal on meelevald patte andeks anda maa peal."
Ta ütles halvatule:
"sinule ma ütlen: Tõuse püsti, võta oma kanderaam ja mine koju!"
Ja kohe tõusis too püsti,
võttis oma kanderaami ja läks välja kõigi silma all,
nii et kõik hämmastusid ja ülistasid Jumalat, öeldes:
"Sellist asja pole me eluilmaski näinud!"
Jeesus ütleb, et see on sama lihtne.
Minu jaoks, kes olen Jumala Poeg, on see sama lihtne.
"Ma kuulutan su patud andestatuks ja ütlen: võta oma voodi ning kõnni."
Sama ütleb Ta mulle täna.
See on sama lihtne ning samas paketis.
Sulle, Joy, on andeks antud.
Sulle seal kodus on andeks antud.
Tõuse, võta oma voodi ja kõnni.
Ihu, hing ja vaim samas paketis.
Vabadus.
See on sama lihtne.
See on sama lihtne
ja samal ajal imeline näide sellest, et see kuulub samasse paketti.
Minu meelest on nii liigutav, et Jeesus isegi ei küsi,
kui kaua mees on olnud haige ega milliseid patte ta on teinud.
Ta ei räägi millestki muust vaid ütleb otse sellele inimesele:
"Sinu patud on andeks antud, tõuse, võta oma voodi ja kõnni!"
Jeesus kuulutab täit evangeeliumi samal ajal.
"Ole hea, sa saad patud andeks ja ma kannan ka kõik su haigused.
Ole vaba!
Need kuuluvad samasse paketti."
Jeesus kuulutab mehele armust, küsimata ta nimegi
või mis patte ta on teinud ning miks ta on haige.
"Mina olen tulnud, et sinul oleks elu, ja oleks seda ülirohkesti.
Sulle on andeks antud. Ole vaba!"
Sama kuulutab Ta meile kõikidele täna.
Ma annan kõik sinu patud andeks ja tervendan kõik sinu haigused.
Sama Jumal on ikka veel meiega koos.
Psalm 147:3:
"Ta parandab need, kelle süda on murtud,
ja seob kinni nende valusad haavad."
Kui me organismis on mingeid haavu, siis Ta ütleb, et Ta seob need.
Ta mõjutab sellise väega, et see haav sulgub.
Matteuse 8:16
Õhtu jõudes toodi Jeesuse juurde palju kurjadest vaimudest vaevatuid,
ja ta ajas neist vaimud välja sõnaga ning tervendas kõik haiged."
Kõik haiged.
Ta kuulutas Sõna ja tervendas.
Jeesus toimis sageli nii, et Ta kuulutas ja tervendas.
Matteuse evangeelium 8:35: "Ja Jeesus rändas läbi
kõik linnad ja külad, õpetades nende sünagoogides."
Jällegi Ta jagab Sõna.
"ja jutlustades evangeeliumi Kuningriigist
ja parandades kõik haigused ja kõik nõtrused."
Isegi kui oleks täiesti uus haigus, mida pole kunagi enne olnud.
Mõnikord tuleb täiesti uusi haiguseid.
Ühtäkki märgatakse,
et tegemist on haigusega, mida ei ole kellelgi varem olnud.
"ja parandades kõik haigused ja kõik nõtrused."
Issandal pole sellist tähtsusjärjekorda, et gripp on lihtne haigus,
siis tuleb peavalu, migreen ja vähk on kõige keerulisem.
Kõik on ühe pulga peal.
Kõik haigused ja kõik nõtrused.
Loen lõpetuseks Matteuse evangeeliumist 8:17.
Siin kuulutatakse, miks Ta seda tegi.
"et läheks täide, mida on räägitud prohvet Jesaja kaudu:
"Ta on võtnud ära meie haigused ja kandnud meie tõved."
See kuulub lunastuse kaudu sulle ja mulle.
Sellepärast me kuulutame seda täna sinu ellu,
sest Tema Sõna tervendab ka sind, sest Ta on ka sinu tervendaja. Aamen.
Palvetame koos sinuga.
Tänu, taevane Isa, et oled meie tervendaja.
Tänu, et Sina saatsid oma ainusündinud Poja
vabastama meid pattudest ja haigustest.
Kõikidest patu tagajärgedest.
Tänu, Jeesus, et Sina
annad kõik meie patud andeks ja tervendad kõik meie haigused.
Me võime täna kuulutada vabadust patust ja häbist,
vabadust süütundest, kõikidest haigustest,
valust, vaevast ja nõrkusest Jeesuse nimel.
Tänu Issand, et oled seda kõike teinud
ja Sinu haavade kaudu me oleme juba terveks saanud.
Võime kuulutada täna nii iseenestele kui kõigile meile
vabadust haigustest, valust ja vaevast Jeesuse nimel just nüüd.
Halleluuja!
Minu südame peal on üks asi.
Astume mõttes ja vaimus ühe sammu.
Astume tervisesse. - Aamen.
Astume nagu tervisemaale.
Mõtleme, et astun nüüd Taevariiki.
Ma astun Kristusesse ning millessegi uude.
Seisan selles tervises.
Ma seisan siin ja mõtlen, et ma seisan tervises.
Ma seisan tervisemaal.
Seisan Tema riigis,
kuhu ei saa tulla mingit pimedust, haigust ega nõtrust.
Ma püsin seal oma mõtetes.
Ma püsin lunastuses ja tervises.
Ärme mõtle valudele ja vaevadele
vaid keskendume mõttes lunastusele ja tervisele.
Vaatame ennast tervetena.
Vaatan ennast oma kujutlusvõimega ja vaimusilmadega mõttes tervena.
Mõtlen enda peale ja tunnetan,
kuidas tundub olla Tema haavade kaudu terve.
Kui soovid, võid teha sammu ning liikuda kodus ringi.
Tee midagi, mida pole varem teinud ning tegutse lunastuse kohaselt.
Kõiguta neid piire ja pilguta silmi, kui su silmades on olnud probleeme.
Mõtle, kuidas su silmad näevad teravalt ja hästi.
Mõtle, et su kõrvad kuulevad.
Me mõtleme ja ehitame enda sisse pildi tervest minast.
Füüsiliselt lunastatud minust.
Tänu, Issand, et võin olla Sinu läheduses ja võidmises.
Sinu soojuses ja armastuses.
Võin mõtelda endast kui Sinu lunastatud lapsest.
Ka ihulikult lunastatuna.
Ma mõtlen enda kohta, et mu ihu on lunastatud.
Mu ihu on lunastatud ja ma võin seda endale rääkida.
Mu ihu ja ma ise olen lunastatud.
Tema haavade kaudu olen ma terveks saanud. - Aamen.
Võime jätkata ja rääkida seda edasi.
Jeesuse nimel, aamen.
Siinkohal tahan tänada kogu saadud tagasiside eest.
Oleme saanud toredaid palvesoove ja -vastuseid.
Kui soovid rohkem teada me tööst,
külasta meie kodulehekülge www.kristillinenkoulu.org
Sealt võib tellida meie infolehte, mis ilmub kaks korda aastas
ja raamatuid, mis aitavad sul leida lähedase suhte Jumalaga
ning kinnitada su usku ka tervenemise teemal.
Meie koolis ja lasteaias on veel vabu kohti järgmiseks õppeaastaks.
Tule õppima, sest meie kool on vägev.
Armastuse keskkond muudab ka meid.
Ole õnnistatud Jeesuse nimel.
Meile on antud kuninglik ülesanne kuulutada Jumalariiki.
Me kõik võime selles osaleda.
Ka sina oma kodusel diivanil.
TV7 tööd toetades osaled evangeeliumi levitamises.
Võid helista annetustelefoninumbrile 9001777
Kõne maksab Eestis 7 eurot.
Võid kasutada ka pangarekvisiite, mida näed peatselt ekraanil.
Sel juhul osaleme kõik evangeeliumi kuulutamises.
Ole õnnistatud!
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin